**J e l e n t é s**

Balatonhenye Község Önkormányzata Képviselő-testületének
2019. november 25-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.

Előterjesztő: Kulin Miklós György polgármester

A Képviselő-testület lejárt határidejű határozatainak végrehajtásáról az alábbiakban számolok be:

**91/2019. (IX. 17.) HATÁROZATA**

***Medicopter Alapítvány támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Medicopter Alapítványt (Székhely: 1081 Budapest, Szilágyi u. 3.) (továbbiakban: Alapítványt) egyszeri 10.000 Ft-tal, azaz Tízezer forinttal támogatja.

A támogatás kifizetése egy összegben utalással történik az Alapítvány pénztára javára.

A támogatás célja: eszközök megvásárlásának támogatása

A felhasználás határideje: 2020. december 31.

Az Alapítvány a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kovács Csaba Károly, polgármester

Határidő:

* a megállapodás megkötésére: 2019. október 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása megtörtént**

**92/2019. (IX. 17.) HATÁROZATA**

***támogatási kérelem elutasításáról***

Balatonhenye Község Önkormányzata Képviselő-testülete Segítő szívvel, jó szándékkal Közhasznú Alapítvány (1157 Budapest, Nyírpalota út 5.) támogatási kérelmét elutasítja.

A képviselő-testület felhívja a polgármestert, hogy a kérelmezőt a döntésről értesítse.

Felelős: Kovács Csaba Károly, polgármester.

Határidő: azonnal.

**Kérelmező döntésről értesítve**

 **93/2019. (IX. 17.) HATÁROZATA**

***Bursa Hungarica Felsőoktatási Önkormányzati
 Ösztöndíjrendszerhez való csatlakozásról***

Balatonhenye Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Kovács Csaba Károly, polgármester

Határidő: 2019. október 2.

**Csatlakozási nyilatkozat aláírása megtörtént**

**94/2019. (IX. 17.) HATÁROZATA**

***A Bursa Hungarica pályázati kiírások jóváhagyásáról***

Balatonhenye Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Kovács Csaba Károly polgármester

Határidő: 2019. október 4.

**Pályázati kiírás közzététele megtörtént**

**95/2019. (IX. 17.) HATÁROZATA**

***Kötelező felvételt biztosító általános iskolai körzethatárok véleményezéséről***

Balatonhenye Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki:

* egyetért, az elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Balatonhenyén lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Kovács Csaba Károly polgármester

Határidő: 2019. október 31.

**Kormányhivatal döntésről értesítve**

**96/2019. (IX. 17.) HATÁROZATA**

***tájékoztató elfogadásáról***

Balatonhenye Község Önkormányzata Képviselő-testülete az Eötvös Károly Megyei Könyvtár könyvtárellátási szolgáltatásról készült tájékoztatóját elfogadja és tudomásul veszi.

**Megyei Könyvtár döntésről értesítve**

**104/2019. (X. 24.) HATÁROZATA**

***A polgármester illetményének megállapításáról***

Balatonhenye Község Önkormányzata Képviselő-testülete Kulin Miklós György, főállású polgármester illetményét - a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdése a) pontja alapján 299.151,-Ft,- a közszolgálati tisztviselőkről szóló 2011. évi CXCIX. törvény (a továbbiakban: Kttv.) 131.§ (1) bekezdése alapján a kerekítés szabályaira tekintettel 2019. október 13. napjától havi 299.200,- Ft-ban állapítja meg.

A polgármester az Mötv. 71. § (6) bekezdése alapján havonta 44.873,- Ft – illetménye
15 %-ának megfelelő - összegű költségtérítésre jogosult.

A Képviselő-testület felhatalmazza az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Csertán Balázs alpolgármester

Határidő: azonnal.

**Illetmény kifizetése folyamatos**

**106/2019. (X. 24.) HATÁROZATA**

***Az alpolgármester tiszteletdíjának megállapításáról***

Balatonhenye Község Önkormányzata Képviselő-testülete Csertán Balázs, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2019. október
24-től havi 55.000 Ft-ban állapítja meg.

Az alpolgármester az Mötv. 80. § (3) bekezdése alapján havonta 8.250 Ft - tiszteletdíja
15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Kulin Miklós György, polgármester

Határidő: azonnal

**Tiszteletdíj kifizetése folyamatos**

**107/2019. (X. 24.) HATÁROZATA**

***A polgármester 2019. évi szabadsága ütemezéséről***

Balatonhenye Község Önkormányzata Képviselő-testülete Kulin Miklós György, polgármester 2019. október 13. napjától 2019. december 31. napjáig járó szabadságának ütemezését az alábbiak szerint hagyja jóvá:

* november hónapban 4 nap
* december hónapban 4 nap.

Felelős: Kulin Miklós György, polgármester

Határidő: folyamatos.

**Szabadság kivétele folyamatban**

**109/2019. (X. 24.) HATÁROZATA**

***A Tapolca Környéki Önkormányzati Társulás Társulási Tanácsába tag delegálásáról***

Balatonhenye Község Önkormányzata Képviselő-testülete a Tapolca Környéki Önkormányzati Társulás Társulási Tanácsába Kulin Miklós György polgármestert delegálja.

A Képviselő-testület felkéri a polgármestert, hogy a határozatot a Tapolca Környéki Önkormányzati Társulás részére küldje meg.

Felelős: Kulin Miklós György, polgármester

Határidő: 2019. november 7.

**Társulási Tanács döntésről értesítve**

**Polgármesteri hatáskörben hozott döntések:**

* **gyógyszerköltségre tekintettel támogatás megállapítása 1 fő részére 4.000 Ft/hó összegben**

**Határozati javaslat:**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**
**/2019. (XI. 25.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2019. november 19.

Kulin Miklós György polgármester